open-index/open-wikipedia-markdown huggingface dataset:
পঞ্চম মুহাম্মদ

**পঞ্চম মুহাম্মদ** (উসমানীয় তুর্কি ভাষা : **محمد خامس** *Meḥmed-i ẖâmis*, তুর্কি *Mehmed V Reşad* বা *Reşat Mehmet*) (২/৩ নভেম্বর ১৮৪৪ – ৩/৪ জুলাই ১৯১৮) ছিলেন ৩৫তম উসমানীয় সুলতান তিনি সুলতান প্রথম আবদুল মজিদের পুত্র ছিলেন। তার পরবর্তীকালে তার সৎ ভাই ষষ্ঠ মুহাম্মদ তার উত্তরাধিকারী হন।

## জন্ম
ইনি ইস্তানবুলের তোপকাপি প্রাসাদে জন্মগ্রহণ করেন। সিংহাসনের অন্যান্য উত্তরাধীকারীদের মত তিনিও ৩০ বছর হারেমে কাটান। এর মধ্যে নয় বছর তিনি প্রাচীন ফার্সি কবিতা অধ্যয়ন করেন ও কবি হিসেবে নন্দিত হন। নবম জন্মদিনে তোপকাপি প্রাসাদে তাকে ইসলামী প্রথা অনুযায়ী খৎনা করানো হয়।

## শাসনকাল

[thumb|left|270px|[দ্বিতীয় কাইজার উইলহেম, পঞ্চম মুহাম্মদ, ফ্রাঞ্জ জোসেফ: প্রথম বিশ্বযুদ্ধের অক্ষশক্তির তিন সম্রাট।]]
১৯০৯ সালের ২৭ এপ্রিল তার শাসনকাল শুরু হয়। তিনি প্রতীকীভাবে ক্ষমতায় ছিলেন। তার প্রকৃত কোনো রাজনৈতিক ক্ষমতা ছিল না। ১৯০৮ সালের তরুণ তুর্কি বিপ্লবের সময় থেকে উসমানীয় রাষ্ট্রীয় বিষয়গুলো তিন পাশা বলে পরিচিত তিনজন ব্যক্তিত্ব দ্বারা পরিচালিত হচ্ছিল। প্রথম বিশ্বযুদ্ধে প্রথম বিশ্বযুদ্ধের মিত্রশক্তির বিরুদ্ধে জিহাদ ঘোষণা করাকে তার একমাত্র গুরুত্বপূর্ণ রাজনৈতিক কাজ হিসেবে ধরা হয়। অক্ষশক্তির পক্ষে যুদ্ধে যোগদানের সরকারি সিদ্ধান্তের পর ১৯১৪ সালের ১১ নভেম্বর তিনি এই ঘোষণা দেন। তিনি আনোয়ার পাশার জার্মানপন্থি নীতির প্রতি বিরুপ ছিলেন বলে উল্লেখ করা হয়।

এই ঘোষণা ছিল ইতিহাসের কোনো খলিফা কর্তৃক সর্বশেষ জিহাদের ডাক। এরপর ১৯২৪ সালে খিলাফত বিলুপ্ত হয়। উসমানীয় অঞ্চলে অসংখ্য মুসলিম বসবাস করলেও এই ঘোষণা যুদ্ধে তেমন উল্লেখযোগ্য প্রভাব ফেলেনি। ১৯১৬ সালে আরব বিদ্রোহের মাধ্যমে আরবরা ব্রিটিশদের পক্ষে যোগ দেয়।

১৫ অক্টোবর ১৯১৩ তে পঞ্চম মুহাম্মদ তার মিত্র দ্বিতীয় কাইজার উইলহেমকে কনস্টান্টিনোপলে আপ্যায়িত করেন। ১৯১৬ সালের ২৭ জানুয়ারি তিনি প্রুশিয়া রাজতন্ত্রের ও একই বছরের ১ ফেব্রুয়ারি জার্মান সাম্রাজ্যের জেনারেল ফিল্ড মার্শাল হন।

## মৃত্যু
যুদ্ধ শেষ হওয়ার চার মাস আগে পঞ্চম মুহাম্মদ ১৯১৮ সালের ৩ জুলাই ইলদিজ প্রাসাদে মৃত্যুবরণ করেন। এ সময় তার বয়স ছিল ৭৩ বছর। তিনি তার জীবনের অধিকাংশ সময় ডোলমাবাহচি প্রাসাদ ও ইলদিজ প্রাসাদে অতিবাহিত করেন। ইস্তানবুলের ইয়াপ অংশে তাকে দাফন করা হয়।

## সম্মাননা
পঞ্চম মুহাম্মদ নিম্নোক্ত উসমানীয় পদবীর অধিকারী ছিলেন : 
* অর্ডার অব ক্রিসেন্ট
* অর্ডার অব নিশান ইফতিখার
* অর্ডার অব মেজিদি
* অর্ডার অব উসমানীয়া
* নাইট অব মিলিটারি অর্ডার অব ম্যাক্স জোসেফ

## তথ্যসূত্র

বিষয়শ্রেণী:১৮৪৪-এ জন্ম
বিষয়শ্রেণী:১৯১৮-এ মৃত্যু
বিষয়শ্রেণী:২০শ শতাব্দীর উসমানীয় সুলতান
বিষয়শ্রেণী:আলবেনীয় বংশোদ্ভূত উসমানীয় ব্যক্তি
বিষয়শ্রেণী:সিরকাসিয়ান বংশোদ্ভূত উসমানীয় ব্যক্তিত্ব
বিষয়শ্রেণী:ইটালি-তুর্কি যুদ্ধে উসমানীয় ব্যক্তিত্ব
বিষয়শ্রেণী:বলকান যুদ্ধে উসমানীয় ব্যক্তিত্ব
বিষয়শ্রেণী:প্রথম বিশ্বযুদ্ধের উসমানীয় ব্যক্তিত্ব
বিষয়শ্রেণী:দলমাবাচ প্রাসাদ
বিষয়শ্রেণী:নাইটস অব মিলিটারি অর্ডার অব ম্যাক্স জোসেফ
বিষয়শ্রেণী:নাইটস অব অর্ডার অব দ্য ক্রিসেন্ট
বিষয়শ্রেণী:গ্র্যান্ড মাস্টার্স অব দ্য নিশান ইফতিখার
বিষয়শ্রেণী:গ্র্যান্ড মাস্টার্স অব দ্য অর্ডার অব দ্য মেজিদি
বিষয়শ্রেণী:গ্র্যান্ড মাস্টার্স অব দ্য অর্ডার অব উসমানীয়া
বিষয়শ্রেণী:খাদেমুল হারামাইন শরিফাইন
বিষয়শ্রেণী:উসমানীয় সাম্রাজ্যের তুর্কি
বিষয়শ্রেণী:প্রথম বিশ্বযুদ্ধের রাজনৈতিক নেতা
.সিজি

**.সিজি** কঙ্গোর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। অনপিটি কঙ্গো প্রজাতন্ত্র ও ইন্টারপয়েন্ট সুইজারল্যান্ড এটি নিয়ন্ত্রণ করে থাকে। কঙ্গো প্রজাতন্ত্রর জনগণের জন্য প্রাথমিক ডোমেইন নিবন্ধন বিনামূল্যে দেওয়া হয় এবং ২০০৮ সাল থেকে দ্বিতীয়বার অথবা বিদেশীদের জন্য €২২৫/বছর।

## বহিঃসংযোগ
* IANA .cg whois information 
* .cg domain registration website

বিষয়শ্রেণী:কান্ট্রি কোড টপ-লেভেল ডোমেইন
.সিকে

**.সিকে** কোক আইল্যান্ডের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।
নিবন্ধন নিম্নোক্ত দ্বিতীয় স্তরের বিষয়শ্রেণীতে করা যায়:

* **.co.ck**: ব্যবসায়িক সংস্থা
* **.org.ck**: অলাভজনক প্রতিষ্ঠান
* **.edu.ck**: শিক্ষা প্রতিষ্ঠান
* **.gov.ck**: সরকারি সংস্থা
* **.net.ck**: ইন্টারনেট সার্ভিস প্রোভাইডর
* **.gen.ck**:
* **.biz.ck**: ব্যবসা সংক্রান্ত পাতা
* **.info.ck**: কোক আইল্যান্ড সম্পর্কিত তথ্য সংবলিত ওয়েবসাইট

## বহিঃসংযোগ
* IANA .ck whois information 
* .ck domain registration website 

বিষয়শ্রেণী:কান্ট্রি কোড টপ-লেভেল ডোমেইন
.সিএ

**.সিএ** কানাডার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। কানাডিয়ান ইন্টারনেট নিবন্ধন কর্তৃপক্ষ (সিআইআরএ) এটি নিয়ন্ত্রণ করে থাকে।

নিবন্ধন সরাসরি .সিএ এর অওতায় করা যায়। তৃতীয় স্তরের প্রাদেশিক নামের সাথে মিল রেখে নিবন্ধন করা যেত কিন্তু ১২ অক্টোবর, ২০১০ সালে এটি বন্ধ করে দেওয়া হয়। কিন্তু পূর্বের নিবন্ধিত তৃতীয় স্তরের ডোমেইন নাম এখনো সক্রিয়।

## প্রয়োজনীয় নীতিমালা
.সিএ ডোমেইন নাম নিবন্ধনের অবেদনের জন্য অবশ্যই কানাডায় অবস্থান করতে হবে। ডোমেইন নাম নিবন্ধনের জন্য বিভিন্ন ক্ষত্রে অবশ্যই নিম্নোক্ত শর্ত পূর্ণ করতে হবে:

* পূর্ণ বয়স্ক কানাডার নাগরিক হতে হবে।
* কানাডায় একটি স্থায়ী বাসস্থান থাকতে হবে।
* আইনত পরিচিত সংস্থা থাকতে হবে।
* ভারতীয় ব্যান্ডের জন্য কানাডায় ভারতীয় নীতিমালা মানা হবে।
* কানাডার বিদেশী নাগরিকদের নিবন্ধিত ট্রেডমার্ক থাকতে হবে।
* সরকারি বিভাগ

## তথ্যসূত্র

## বহিঃসংযোগ
* IANA .ca whois information 
* CIRA - The Canadian Internet Registration Authority
* List of .ca certified registrars
* Kelly Sinoski, Vancouver Sun: *[http://www.canada.com/vancouversun/news/story.html?id=cb46afad-2966-413b-b1a7-751bb8d09e18 Creator of .ca celebrates 20 years on Web]*

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
বিষয়শ্রেণী:কানাডায় ইন্টারনেট
.সিসি

**.সিসি** কোকোস আইল্যান্ডের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এই দ্বীপটি অস্ট্রেলিয়ার অধীন। ইনিকের অধীন ভেরিসাই কম্পানি এই ডোমেইন নামটি নিয়ন্ত্রণ করে থাকে। .সিসি ডোমেইন মূলত অনুমোদন দেওয়া হয় অক্টোবর, ১৯৯৭ সালে।

## বহিঃসংযোগ
* VeriSign .cc whois database lookup

বিষয়শ্রেণী:কান্ট্রি কোড টপ-লেভেল ডোমেইন
বিষয়শ্রেণী:কোকোস (কিলিং) দ্বীপপুঞ্জ
বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
আল-ফাতাত

**আল-ফাতাত** বা **তরুণ আরব সমিতি** (আরবি : جمعية العربية الفتاة) ১৯১১ সালে প্যারিসে আরব জাতীয়তাবাদী ব্যক্তিত্ব ইজ্জত দারয়াজা (১৮৮৮ – ১৯৮৪) কর্তৃক প্রতিষ্ঠিত হয়।

আরব জাতীয়তাবাদীদের এই সমিতিটি ছিল একটি গোপন সংগঠন। উসমানীয় শাসকদের কাছ থেকে আরবদের স্বাধীনতা অর্জন এই সংগঠনের উদ্দেশ্য ছিল। সিরিয়াতে সংগঠনের অনেক অনুগামী ছিল। আবদ আল-মিরজাইয়ের মত বিপ্লবী উসমানীয়দের বিভিন্ন সংস্কার আন্দোলনের সাথে তারা যোগাযোগ বজায় রাখেন। আল-আহদের সাথেও তাদের ঘনিষ্ঠ যোগাযোগ ছিল। আল-আহদের সদস্যদের সামরিক বাহিনীতে অবস্থান ছিল। আনোয়ার পাশা তুরস্কে ক্ষমতা লাভের পর তাদের অধিকাংশকে পদচ্যুত করেন। এই সংগঠনের সাথে তরুণ তুর্কিদের কাজের মিল ছিল। তুর্কি জাতীয়তাবাদ তাদের মূল লক্ষ্য ছিল।

## তথ্যসূত্র

## আরও দেখুন
* আরব কংগ্রেস, ১৯১৩



বিষয়শ্রেণী:আরব জাতীয়তাবাদ
বিষয়শ্রেণী:গোপন সংগঠন
বিষয়শ্রেণী:উসমানীয় সাম্রাজ্যের রাজনৈতিক আন্দোলন
বিষয়শ্রেণী:উসমানীয় সাম্রাজ্যের রাজনীতি
হেজাজ রাজতন্ত্র

**হেজাজ রাজতন্ত্র** ছিল হেজাজ অঞ্চলের (বর্তমান সৌদি আরবের অন্তর্ভুক্ত) হাশেমি গোত্র দ্বারা শাসিত একটি রাষ্ট্র। প্রথম বিশ্বযুদ্ধে উসমানীয়দের পরাজয়ের পর এটি স্বাধীন হয়। হুসাইন বিন আলী এ উদ্দেশ্যে ব্রিটিশদের সাথে একটি চুক্তি করেন। এতে উল্লেখ ছিল যে, আরবদের জন্য একটি একীভূত রাষ্ট্রের বিনিময়ে আরবরা তুর্কিদের বিরুদ্ধে বিদ্রোহ করবে। ১৯১৬ সালে হুসাইন বিন আলী নিজেকে হেজাজের বাদশাহ ঘোষণা করেন। তার বাহিনী আরব উপদ্বীপ থেকে তুর্কিদেরকে তাড়ানোর জন্য অন্যান্য আরব বাহিনী ও ব্রিটিশ সাম্রাজ্যের সাথে হাত মেলায়।

হেজাজ অঞ্চলে কৌশলগতভাবে গুরুত্বপূর্ণ কিছু অবকাঠামো ছিল, বিশেষ করে হেজাজ রেলওয়ে। এটি তুর্কিদের রসদ সরবরাহে ব্যবহৃত হত বলে এখানে অভিযান পরিচালনা করা হয়।

১৯২৫ সালে রাজ্যটি প্রতিবেশী নজদ সালতানাত কর্তৃক বিলুপ্ত হয়। একে নজদ ও হেজাজ রাজ্যের অন্তর্ভুক্ত করে নেয়া হয়। ১৯৩২ সালে একে সৌদি আরব বলে নামকরণ করা হয়। 

## হেজাজের বাদশাহ
* হুসাইন বিন আলী (১০ জুন ১৯১৬ – ৩ অক্টোবর ১৯২৪)
* আলী বিন হুসাইন (৩ অক্টোবর ১৯২৪ – ১৯ ডিসেম্বর ১৯২৫)

## তথ্যসূত্র

## আরও দেখুন
* মক্কার শরিফ
* সৌদি আরবের ইতিহাস

বিষয়শ্রেণী:১৯১৬-এ প্রতিষ্ঠিত
বিষয়শ্রেণী:১৯২৫-এ বিলুপ্তি
বিষয়শ্রেণী:মধ্যপ্রাচ্যের প্রাক্তন রাষ্ট্র
বিষয়শ্রেণী:এশিয়ার প্রাক্তন রাজতন্ত্র
বিষয়শ্রেণী:আলিদ রাজবংশ
বিষয়শ্রেণী:হাশেমি জনগণ
বিষয়শ্রেণী:সৌদি আরবের ইতিহাস
বিষয়শ্রেণী:হেজাজ
বিষয়শ্রেণী:১৯১৬-এ এশিয়ায় প্রতিষ্ঠিত
বিষয়শ্রেণী:প্রাক্তন আরব রাষ্ট্র
বিষয়শ্রেণী:আল-হাশিম
২০১৩ অস্ট্রেলিয়া ক্রিকেট দলের ইংল্যান্ড সফর

অস্ট্রেলিয়া জাতীয় ক্রিকেট দল জুন থেকে সেপ্টেম্বর, ২০১৩ সাল পর্যন্ত ইংল্যান্ড সফর করে। সফরে দলটি পাঁচটি টেস্ট ম্যাচ, পাঁচটি একদিনের আন্তর্জাতিক এবং দুইটি টুয়েন্টি২০ আন্তর্জাতিক খেলায় ইংল্যান্ড দলের মুখোমুখি হয়। তন্মধ্যে টেস্ট সিরিজটি ২০১৩ সালের অ্যাশেজ সিরিজ নামে অভিহিত হয়েছে।

## দলের সদস্য

† পরবর্তীতে যোগ দেয়া হয়।

## আইসিসি চ্যাম্পিয়ন্স ট্রফি

২০১৩ সালের আইসিসি চ্যাম্পিয়ন্স ট্রফি প্রতিযোগিতায় অংশগ্রহণের মাধ্যমে অস্ট্রেলিয়ার সফর শুরু হয়। এ গ্রুপে দলটি ইংল্যান্ড, নিউজিল্যান্ড এবং শ্রীলঙ্কা দলের সাথে ছিল। কিন্তু দলটি ইংল্যান্ড ও শ্রীলঙ্কার কাছে পরাভূত হয় এবং নিউজিল্যান্ডের সাথে বৃষ্টিবিঘ্নিত খেলায় পরিত্যক্ত হওয়ায় এক পয়েন্ট অর্জন করে। এরফলে অস্ট্রেলিয়া গ্রুপ-এ’র সর্বনিম্ন স্থানে অবস্থান করে ও প্রতিযোগিতা থেকে বিদায় নেয়।

## প্রস্তুতিমূলক খেলা
### প্রথম-শ্রেণী: সমারসেট ব অস্ট্রেলিয়া একাদশ

### প্রথম-শ্রেণী: ওরচেস্টারশায়ার ব অস্ট্রেলিয়া একাদশ

### প্রথম-শ্রেণী: সাসেক্স ব অস্ট্রেলিয়া একাদশ

### দুই-দিনের ক্রিকেট: ইংল্যান্ড লায়ন্স ব অস্ট্রেলিয়া একাদশ

## টেস্ট সিরিজ

### প্রথম টেস্ট

### দ্বিতীয় টেস্ট

### তৃতীয় টেস্ট

### চতুর্থ টেস্ট

### পঞ্চম টেস্ট

## টি২০আই সিরিজ
### ১ম টি২০আই

### ২য় টি২০আই

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

### ৪র্থ ওডিআই

### ৫ম ওডিআই

## সম্প্রচার ব্যবস্থা

## তথ্যসূত্র

## আরও দেখুন
* ট্রেন্ট ব্রিজ
* দি অ্যাশেজ
* অ্যাস্টন অ্যাগার
* ইংল্যান্ড ক্রিকেট দল
* অস্ট্রেলিয়া জাতীয় ক্রিকেট দল
* ২০১৩ আইসিসি চ্যাম্পিয়ন্স ট্রফি
* ২০১৩ অ্যাশেজ সিরিজ
* ২০১৩-এ আন্তর্জাতিক ক্রিকেট

## বহিঃসংযোগ
* Australia tour of England and Scotland, 2013 at ESPNcricinfo.com

বিষয়শ্রেণী:অস্ট্রেলিয়া ক্রিকেট দলের ইংল্যান্ড সফর
বিষয়শ্রেণী:২০১৩-এ ইংরেজ ক্রিকেট
বিষয়শ্রেণী:২০১৩-এ আন্তর্জাতিক ক্রিকেট প্রতিযোগিতা
নজদ সালতানাত

**নজদ সালতানাত** ছিল ইবনে সৌদ কর্তৃক রিয়াদ আমিরাতের রূপান্তরের পরবর্তী রাষ্ট্রব্যবস্থা। ১৯২১ সালে তিনি নিজেকে নজদ ও এর অধিকারভুক্ত অঞ্চলের সুলতান ঘোষণা করেন। ১৯২৬ সালে নজদ সালতানাত বিজিত হেজাজ অঞ্চলে প্রসারিত হয়। ফলে নজদ ও হেজাজ রাজতন্ত্র নামে নতুন রাজনৈতিক ঐক্য স্থাপিত হয়। আবদুল আজিজ ইবনে সৌদ এর রাজা হন।

## তথ্যসূত্র

বিষয়শ্রেণী:১৯৩৪-এ বিলুপ্তি
বিষয়শ্রেণী:সৌদি আরবের ইতিহাস
বিষয়শ্রেণী:এশিয়ার প্রাক্তন রাজতন্ত্র
বিষয়শ্রেণী:১৯০২-এ প্রতিষ্ঠিত
বিষয়শ্রেণী:মধ্যপ্রাচ্যের প্রাক্তন রাষ্ট্র
বিষয়শ্রেণী:প্রাক্তন আরব রাষ্ট্র
বিষয়শ্রেণী:১৯২১-এ এশিয়ায় প্রতিষ্ঠিত
বিষয়শ্রেণী:নজদের ইতিহাস
বিষয়শ্রেণী:প্রাক্তন সালতানাত
নজদ ও হাসা আমিরাত

**নজদ ও হাসা আমিরাত** ছিল **তৃতীয় সৌদি রাষ্ট্র**। ১৯০২ থেকে ১৯২১ পর্যন্ত এই রাষ্ট্র স্থায়ী ছিল। ঐতিহাসিকরা একে **রিয়াদ আমিরাত** বলেও উল্লেখ করেন। এটি ছিল সৌদ পরিবার দ্বারা শাসিত রাজতন্ত্র ধাচের সরকার ব্যবস্থা। রিয়াদের যুদ্ধে সৌদি সেনারা রশিদ পরিবার শাসিত হাইল আমিরাত দখলের পর এই রাষ্ট্র গঠিত হয়।

## তথ্যসূত্র

বিষয়শ্রেণী:১৯০২-এ প্রতিষ্ঠিত
বিষয়শ্রেণী:১৯২১-এ বিলুপ্তি
বিষয়শ্রেণী:সৌদি আরবের ইতিহাসের উসমানীয় যুগ
বিষয়শ্রেণী:সৌদি আরবের ইতিহাস
বিষয়শ্রেণী:এশিয়ার প্রাক্তন রাজতন্ত্র
বিষয়শ্রেণী:মধ্যপ্রাচ্যের প্রাক্তন রাষ্ট্র
বিষয়শ্রেণী:প্রাক্তন আরব রাষ্ট্র
বিষয়শ্রেণী:১৯০২-এ এশিয়ায় প্রতিষ্ঠিত
বিষয়শ্রেণী:নজদের ইতিহাস
বিষয়শ্রেণী:সৌদি আরবের ইতিহাসে উসমানীয় যুগ
বিষয়শ্রেণী:প্রাক্তন আমিরাত
রিয়াদের যুদ্ধ (১৯০২)

**রিয়াদের যুদ্ধ** বলে পরিচিত এই যুদ্ধটি ১৯২০ সালের ১৩ জানুয়ারি সংঘটিত হয়। এর এক পক্ষে ছিল রশিদি বাহিনী ও অন্য পক্ষে ইবনে সৌদের বাহিনী। বর্তমান সৌদি আরবের রাজধানী রিয়াদের মাসমাক দুর্গে এই যুদ্ধ হয়।

দ্বিতীয় সৌদি রাষ্ট্রের পতনের পর ১৯০১ এর শেষের দিকে সৌদ গোত্রকে কুয়েতের দিকে সরে যেতে বাধ্য করা হয়। এসময় রিয়াদ আল রশিদ পরিবারের হস্তগত হয়। ইবনে সৌদ নিজের শহর পুনরুদ্ধারের জন্য কুয়েতি আমিরকে রসদ ও লোকবল দিয়ে সাহায্য করার জন্য আহ্বান জানান। কুয়েতি যুবরাজ নিজেও রশিদিদের সাথে যুদ্ধে জড়িত ছিলেন। তাই তিনি ইবনে সৌদের আহ্বানে সাড়া দেন এবং তাকে ঘোড়া ও অস্ত্র দিয়ে সাহায্য করেন।

১৯০২ এর জানুয়ারিতে ইবনে সৌদ ও তার লোকজন রিয়াদে ফিরে আসেন এবং সফলভাবে দুর্গ দখল করেন। ফজরের নামাজের পর তিনি রিয়াদের প্রধান ইবনে আজলানকে বন্দী ও হত্যা করেন।

## তথ্যসূত্র

বিষয়শ্রেণী:১৯০২-এ সংঘর্ষ
বিষয়শ্রেণী:১৯০২-এ সৌদি আরব
বিষয়শ্রেণী:সৌদি আরব জড়িত লড়াই
বিষয়শ্রেণী:রিয়াদ
আঙ্গুলের গাঁটের মুষ্টিযুদ্ধ

**আঙ্গুলের গাঁটের মুষ্টিযুদ্ধ** (এছাড়া বেয়ার নাকল, প্রাইজফাইটিং, অথবা ফিসটিকাফ নামে পরিচিত) ঘনিষ্ঠভাবে প্রাচীন যুদ্ধ ক্রীড়া সম্পর্কিত বক্সিং মূল ফর্ম। এটা হাতে কোন বক্সিং গ্লাভস বা প্যাডিং ফর্ম ছাড়া দুই ব্যক্তির ফাইটিং খেলা। রাস্তার মারামারি এবং আঙ্গুলের গাঁটের মুষ্টিযুদ্ধের মধ্যে পার্থক্য হল নিয়মকানুন, পতিত প্রতিপক্ষকে আঘাত না করা।

## ইতিহাস
দীর্ঘতম আঙ্গুলের গাঁটের মুষ্টিযুদ্ধের রেকর্ড অস্ট্রেলিয়ার ভিক্টোরিয়ায় ১৮৫৫ সালের ৩ ডিসেম্বর, ৬ ঘণ্টা ১৫ মিনিট যাবত জেমস কেলি এবং জনাথন স্মিথের মধ্যকার খেলা।

ইতিহাসের দীর্ঘতম পেশাদারী খেলোয়াড় হিসেবে রেকর্ড করেছেন জেম মেস। তিনি ৬০এ ৩৫ বছরের বেশি সময় খেলেছেন, এবং ১৯০৯ সালে ৭৯ বয়সে তার শেষ প্রদর্শনী হয়।

## তথ্যসূত্র


## বহিঃসংযোগ
* 30 year Bare-Knuckle Champ Macale Merton (video)
* Interview with bare knuckle boxer from the 1950s

বিষয়শ্রেণী:মুষ্টিযুদ্ধ
বিষয়শ্রেণী:যুদ্ধ ক্রীড়া
বিষয়শ্রেণী:একক ক্রীড়া
বিষয়শ্রেণী:মুষ্টিযুদ্ধ পরিভাষা
পূর্ণ সংস্পর্শ কারাতে

**পূর্ণ সংস্পর্শ কারাতে** কারাতের একধরনের ফর্ম যেখানে প্রতিযোগীরা সরাসরি (এছাড়া কুমিতেও বলা হয়) আঘাতের মাধ্যমে প্রতিপক্ষকে ভূপাতিত করা হয়, এবং যেগুলো হালকা সংস্পর্শ/অর্ধ সংস্পর্শ সেখানে সরাসরি আঘাতের মাধ্যমে প্রতিপক্ষকে ভূপাতিত করা ফাউল হিসেবে বিবেচিত হয়।

এছাড়া স্কুল/স্টাইল কারাতের পার্থক্য বোঝাতেও এই শব্দটি ব্যবহিত হয়।

## গ্যালারি
 
File:Todai kumite.jpg
File:EnshinSabaki.jpg


## তথ্যসূত্র


বিষয়শ্রেণী:পূর্ণ সংস্পর্শ কারাতে
মিশ্র মার্শাল আর্টস

**মিশ্র মার্শাল আর্টস** বা **এমএমএ**, দাঁড়িয়ে এবং মাটিতে ফেলে আঘাত এবং আঁকড়ে ধরার কৌশল সংবলিত পূর্ণ সংস্পর্শ যুদ্ধ খেলা। আধুনিক মিশ্র মার্শাল আর্ট শিকড় বিধিবদ্ধ সম্পূর্ণ পরিসীমা নিরস্ত্র যুদ্ধ নিকটতম নথিভুক্ত সিস্টেমের এক পাঙ্করাশন এর খেলা ছিল যেখানে প্রাচীন অলিম্পিকের সূত্রানুযায়ী হতে পারে। অসাধু - আলোচনা তলব প্রয়োজন বিভিন্ন মিশ্র শৈলী প্রতিযোগিতা স্থান গ্রহণ ইউরোপ, জাপান ও তাড়াতাড়ি ১৯০০ সালের দিকে প্রশান্ত মহাসাগরীয় সর্বত্র। ১৯২০ সাল থেকে ব্রাজিল উন্নত ছিল যে ভালে তুডো এর যুদ্ধ খেলা আল্টিমেট ফাইটিং চ্যাম্পিয়নশিপ প্রতিষ্ঠাতা (ইউএফসি) সঙ্গে ১৯৯৩ সালে গ্রেসি পরিবার দ্বারা মার্কিন যুক্তরাষ্ট্র থেকে আনা হয়েছিল।

## গ্যালারি


File:Chuck Liddell vs. Rich Franklin UFC 115.jpg
File:Gina Carano Ground-and-Pound.png
File:UFC 131 Carwin vs. JDS.jpg


## লিঙ্কসমূহ
* GAMMA (Global Association of MMA)

## তথ্যসূত্র


## বহিঃসংযোগ

* International Mixed Martial Arts Federation
* Association of Boxing Commissions Unified Rules of MMA
* International Sport Combat Federation
* Amateur Mixed Martial Arts

বিষয়শ্রেণী:সমরকলা
বিষয়শ্রেণী:যুদ্ধ খেলা
বিষয়শ্রেণী:মিশ্র মার্শাল আর্ট
বিষয়শ্রেণী:যুদ্ধ ক্রীড়া
২০১৩ অ্যাশেজ সিরিজ

**২০১৩ অ্যাশেজ সিরিজ** () ইংল্যান্ড ও অস্ট্রেলিয়ার মধ্যেকার অনুষ্ঠিতব্য টেস্ট ক্রিকেট সিরিজভূক্ত খেলা। লর্ড’স, ওল্ড ট্রাফোর্ড, ট্রেন্ট ব্রিজ, রিভারসাইড গ্রাউন্ড এবং ওভাল - এ পাঁচটি মাঠে সিরিজের খেলাগুলো অনুষ্ঠিত হবার কথা রয়েছে। কিন্তু লর্ডসে অ্যাশেজের খেলা আয়োজন নিয়ে সংশয় রয়েছে যা ১৮৮২ সালের পর প্রথম। পরবর্তীতে অবশ্য ২২ সেপ্টেম্বর, ২০১৩ তারিখে লর্ডসে খেলা অনুষ্ঠানের কথা আনুষ্ঠানিকভাবে ঘোষণা করা হয়। ১ জুন, ২০১২ তারিখে ট্রেন্ট ব্রিজে সিরিজের প্রথম টেস্ট আয়োজনে সিদ্ধান্ত নেয়া হয়।

২০১৩ সিরিজটি প্রথমবারের মতো পরপর অ্যাশেজ সিরিজ। পূর্বে বিশ্বকাপ ক্রিকেটের পূর্বে অনুষ্ঠিত হয়ে পরবর্তী বছর অনুষ্ঠিত হতো। কিন্তু এবার ২০১৩-১৪ মৌসুমে অস্ট্রেলিয়ায় পরের সিরিজটি আয়োজনের সময়সূচী করা হয়েছে।

নাইন নেটওয়ার্ক এবং ফক্স স্পোর্টস অস্ট্রেলিয়ায় ও স্কাই স্পোর্টস ইংল্যান্ডে সরাসরি টেলিভিশনে সম্প্রচার করা হয়

অস্ট্রলিয়া দল সমারসেট এবং ওরসেস্টারশায়ারের বিরুদ্ধে দুইটি প্রথম-শ্রেণীর প্রস্তুতিমূলক খেলাসহ প্রথম ও তৃতীয় টেস্টের মাঝামাঝি সময়ে সাসেক্সের বিপক্ষে খেলে। এছাড়াও, চতুর্থ এবং পঞ্চম টেস্টের মাঝখানে নর্দাম্পটনশায়ারের বিরুদ্ধে প্রথম-শ্রেণীর খেলায় অংশগ্রহণ করে।

## দলের সদস্য
২৪ এপ্রিল, ২০১৩ তারিখে অস্ট্রেলিয়া দলের সদস্যদের তালিকা প্রকাশ করা হয়। ইংল্যান্ড ও স্কটল্যান্ড সফরে ২০১৩ সালের আইসিসি চ্যাম্পিয়ন্স ট্রফি, ইংল্যান্ডের বিরুদ্ধে টি২০ আন্তর্জাতিক সিরিজ এবং ইংল্যান্ড ও স্কটল্যান্ডের বিরুদ্ধে অংশগ্রহণকারী পুরো দল রয়েছে। এছাড়াও, ৩৫ বছর বয়সী ক্রিস রজার্স উদ্বোধনী ব্যাটসম্যান হিসেবে পাঁচ বছর পর একমাত্র টেস্টে অংশগ্রহণের পর দলে অন্তর্ভুক্ত হয়েছেন। এছাড়াও জেমস ফকনার অল-রাউন্ডার হিসেবে রয়েছেন। গত ১০ অ্যাশেজ টেস্টের ৯টিতে অংশগ্রহণকারী মিচেল জনসন দল থেকে উপেক্ষিত হয়েছেন। পাকিস্তানি বংশোদ্ভূত লেগ স্পিনার ফাহাদ আহমেদ অস্ট্রেলীয় পাসপোর্ট গ্রহণ করতে না পারায় দলে অন্তূর্ভক্ত হতে পারেননি।

অন্যদিকে ইংল্যান্ড দলের সদস্যদের নাম ঘোষণা করা হয় ৬ জুলাই, ২০১৩ তারিখে। প্রথম দুই টেস্টে অপরিবর্তিত দল নিয়ে খেলার পর তৃতীয় টেস্টের পূর্বে কেভিন পিটারসনের লর্ডস টেস্টের তৃতীয় দিনে আঘাতপ্রাপ্তি ঘটে। ফলে, তার বিকল্প হিসেবে অনেক চিন্তা-ভাবনা করা হয়। বিকল্প হিসেবে নটিংহামশায়ারের ব্যাটসম্যান জেমস টেলরকে অন্তর্ভুক্ত ঘটনা হয়। এছাড়াও নির্বাচকমণ্ডলী স্টিভেন ফিন এবং গ্রাহাম অনিয়ন্সকে তাদের ক্লাবে ফিরে যাবার অনুমতি দেয়া হয়। তাদের পরিবর্তে সিমার ক্রিস ট্রেমলেট এবং স্পিনার মন্টি পানেসারকে সুযোগ দেয়া হয়।

* † পরবর্তীতে অন্তর্ভুক্ত হয়েছেন।

## খেলা
### প্রথম টেস্ট

### দ্বিতীয় টেস্ট

### তৃতীয় টেস্ট

### চতুর্থ টেস্ট

### পঞ্চম টেস্ট

## সম্প্রচারস্বত্ত্ব

## তথ্যসূত্র

## আরও দেখুন
* ট্রেন্ট ব্রিজ
* দি অ্যাশেজ
* অ্যাস্টন অ্যাগার
* ইংল্যান্ড ক্রিকেট দল
* ১৯৪৮ অ্যাশেজ সিরিজ
* অস্ট্রেলিয়া জাতীয় ক্রিকেট দল
* ২০১৭ আইসিসি চ্যাম্পিয়ন্স ট্রফি

## বহিঃসংযোগ
* ইএসপিএন ক্রিকইনফোয় ইংল্যান্ডে অস্ট্রেলিয়া - দি অ্যাশেজ

বিষয়শ্রেণী:২০১৩-এ ইংরেজ ক্রিকেট
বিষয়শ্রেণী:২০১৩-এ আন্তর্জাতিক ক্রিকেট প্রতিযোগিতা
বিষয়শ্রেণী:দি অ্যাশেজ
নজদ ও হেজাজ রাজতন্ত্র

**হিজাজ ও নাজদের মালিকানা** (আরবি : مملكة الحجاز ونجد) ১৯২৫ সালে নজদ সালতানাত কর্তৃক হেজাজ জয়ের পর গঠিত হয়। ১৯২৬ সালের ৮ জানুয়ারি নজদের সুলতান আবদুল আজিজ ইবনে সৌদ মক্কায় রাজা হিসেবে অধিষ্ঠিত হন। ১৯২৭ সালের ২৭ জানুয়ারি তিনি নজদকে রাজতন্ত্র হিসেবে উন্নীত করেন। ১৯২৭ সালের ২০ মে জেদ্দার চুক্তির মাধ্যমে যুক্তরাজ্য আবদুল আজিজের রাজত্বকে স্বীকৃতি দেয় এবং এরপর থেকে হিজাজ ও নাজদের মালিকানা হিসেবে প্রতিষ্ঠিত হয়।

পরবর্তী পাঁচ বছর আবদুল আজিজ এই দুই অঞ্চলকে আলাদা রাজ্য হিসেবে শাসন করেন। ১৯৩২ সালের ২৩ সেপ্টেম্বর সৌদি শাসিত প্রধান অঞ্চল আল-হাসা, কাতিফ, নজদ ও হেজাজ কে নিয়ে সৌদি আরব গঠিত হয়।

## বৈদেশিক নীতি
হিজাজ ও নাজদের মালিকানার সাথে যুক্তরাজ্যের ঘনিষ্ঠ সম্পর্ক ছিল। ব্রিটিশদের দ্বারা সরবরাহকৃত অস্ত্রের মাধ্যমে তারা তাদের রাজ্য সম্প্রসারণনীতি বাস্তবায়ন করতে সক্ষম ছিল।
আবদুল আজিজের অধীন থাকাবস্থায় হেজাজ লীগ অব নেশনস ত্যাগ করে। ১৯২৬ সালে সোভিয়েত ইউনিয়ন ও ১৯৩১ সালে যুক্তরাষ্ট্র এই রাষ্ট্রকে স্বীকৃতি দেয়। ১৯৩২ সাল নাগাদ যুক্তরাজ্য, সোভিয়েত ইউনিয়ন, তুরস্ক, পারস্য ও নেদারল্যান্ডস কূটনৈতিক সম্পর্ক স্থাপন করে। ফ্রান্স, ইতালি ও মিশর অল্পবিস্তর সম্পর্ক স্থাপন করে।

## নজদ ও হেজাজের পতাকা

File:Flag of Nejd (1926).svg|নজদের পতাকা(১৯২৬ &ndash; সেপ্টেম্বর ১৯৩২)
File:Flag of Hejaz 1926.svg|হেজাজের পতাকা(১৮ জানুয়ারি ১৯২৬ &ndash;২২ সেপ্টেম্বর ১৯৩২)


## নোট

## তথ্যসূত্র
* Statoids - Regions of Saudi Arabia
* World Statesmen - Saudi Arabia

বিষয়শ্রেণী:১৯৩২-এ বিলুপ্ত
বিষয়শ্রেণী:১৯২৬-এ প্রতিষ্ঠিত রাষ্ট্র ও এলাকা
বিষয়শ্রেণী:মধ্যপ্রাচ্যের প্রাক্তন রাষ্ট্র
বিষয়শ্রেণী:এশিয়ার প্রাক্তন রাজতন্ত্র
বিষয়শ্রেণী:সৌদি আরবের ইতিহাস
বিষয়শ্রেণী:প্রাক্তন আরব রাষ্ট্র
বিষয়শ্রেণী:হেজাজের ইতিহাস
বিষয়শ্রেণী:নজদের ইতিহাস
বিষয়শ্রেণী:১৯২৬-এ এশিয়ায় প্রতিষ্ঠিত
বিষয়শ্রেণী:প্রাক্তন রাজ্য
জঁ কালভা

**জঁ কালভা** (, ১০ই জুলাই, ১৫০৯২৭ মে, ১৫৬৪) একজন প্রভাবশালী ফরাসি ধর্মতত্ত্ববিদ ও প্রতিবাদী (প্রটেস্টান্ট) পুনর্গঠনের সময়কার একজন যাজক ছিলেন। তিনি খ্রিস্টান ধর্মতত্ত্ব ব্যবস্থার উন্নয়নের প্রধান ব্যক্তি ছিলেন। তার তৈরি ব্যবস্থাকে "কালভাঁবাদ" বলে অভিহিত করা হয়। মূলত মানবতাবাদী আইনজীবী হিসাবে প্রশিক্ষণপ্রাপ্ত কালভাঁ ১৫৩০-এর কাছাকাছি সময়ে রোমান ক্যাথলিক চার্চ থেকে কপর্দকশূন্য হন। ধর্মীয় উত্তেজনা একটি সহিংস বিপ্লবরুপে ফ্রান্সের প্রটেস্টান্টদের উপর আছড়ে পড়ার পর, কালভাঁ সুইজারল্যান্ডের বাজেলে পালিয়ে যান এবং সেখানে তিনি ১৫৩৬ সালে ধর্মের পরবর্তী বিকাশের জন্য *খ্রিস্টান ধর্ম ইনস্টিটিউটের* প্রথম সংস্করণ প্রকাশ করেন।

একই বছর জেনেভায় গির্জা সংস্কারের কাজে সাহায্যের জন্য কালভাঁ, উইলিয়াম ফ্যারেল দ্বারা নিয়োগপ্রাপ্ত হন। সিটি কাউন্সিল দ্বারা ফ্যারেল ও কালভাঁ দুজনের ধারণাই বাস্তবায়নে বাধাপ্রাপ্ত হয় ও তাদের দুজনকেই বহিস্কার করা হয়। *মার্টিন বোচারের* আমন্ত্রণে, কালভাঁ স্ত্রাসবুরে তার সংস্কার চালিয়ে যান ও তিনি ফরাসি উদ্বাস্তুদের একটি গির্জার মন্ত্রী হন। তিনি জেনেভা সংস্কার আন্দোলনের সমর্থন অব্যাহত রাখেন এবং শেষ পর্যন্ত তার গির্জার নেতৃত্ব ফিরিয়ে নেওয়ার জন্য তাকে আমন্ত্রণ জানানো হয়।

জেনেভায় ফেরার পর কালভাঁ গির্জা সরকার ব্যবস্থা ও গণ-প্রার্থনা সংক্রান্ত নতুন ধরন চালু করেন। যদিও শহরের কিছু প্রভাবশালী পরিবার তার কর্তৃপক্ষকে নিয়ন্ত্রণ করতে এর বিরোধিতা করেছিল। এই সময়ের মধ্যে তার মতবিরোধী হিসেবে পরিচিত মাইকেল সার্ভেটাস নামে স্পেনের এক লোক জেনেভো পৌঁছে। কেভিন তার প্রতি নিন্দা জানায় ও সিটি কাউন্সিল সার্ভেটাসের মৃত্যুদণ্ড কার্যকর করে। সহায়ক উদ্বাস্তুদের একটি অন্তঃপ্রবাহ অনুসরণে ও সিটি কাউন্সিলের নতুন নির্বাচনে কালভাঁর বিরোধীদের বের করে দেওয়া হয়। কালভাঁ তার শেষ জীবন জেনেভা তথা সাড়া ইউরোপজুড়ে সংস্কারের কথা প্রচার করে অতিবাহিত করেছেন।

কালভাঁ ছিলেন একজন অক্লান্ত বিবাদমান ও কৈফতমূলক লেখক যিনি অসংখ্য বিতর্ক তৈরি করেছেন। তিনি ফিলিপ ম্যালান চ্যাথন ও হেইনরিচ বুলিঞ্জারসহ আরো অনেক সংস্কারকের সাথে আন্তরিক ও সহায়ক পত্র বিনিময় করতেন। ইনস্টিটিউট ছাড়াও, তিনি বাইবেলের অধিকাংশ বই, সেইসাথে পারমার্থিক চুক্তি এবং কনফেশনাল বইয়ের নথি সম্পর্কে নেভিগেশন মন্তব্য লিখেছিলেন। তিনি নিয়মিতিভাবে বা সপ্তাহ জুড়ে গির্জার বেদীতে বসে ধর্মপ্রচারের জন্য ভাষণ দিতেন। কালভাঁ অগাস্টিনীয় ঐতিহ্য দ্বারা প্রভাবিত হয়েছিলেন।

কালভাঁর লেখা ও হিতোপদেশ ধর্মতত্ত্বের শাখার জন্য যে বীজ বপন করেছিল তা কালভাঁ-র নাম বহন করছে। দ্য রিফর্মড, কংগ্রেগেসনাল ও প্রেসবেটেরিয়ান গির্জা কালভাঁকে তাদের বিশ্বাসের প্রধান মুখপাত্র হিসেবে মনে করত যিনি (কালভাঁ) এই বিশ্বাসকে বিশ্বব্যাপী প্রচার করেছিলেন।

## বহিঃসংযোগ

* 
* 
* Writings of Calvin at the Christian Classics Ethereal Library
* Writings and lectures by and about John Calvin at the SWRB 
* Sermons by Calvin
* ''Psychopannychia''
* ''The Life of John Calvin'' by Theodore Beza
* Catholic Encyclopedia

বিষয়শ্রেণী:১৫০৯-এ জন্ম
বিষয়শ্রেণী:১৫৬৪-এ মৃত্যু
বিষয়শ্রেণী:ফরাসি আইনজীবী
বিষয়শ্রেণী:ফরাসি ধর্মীয় লেখক
বিষয়শ্রেণী:খ্রিস্ট ধর্মীয় ব্যক্তিত্ব
বিষয়শ্রেণী:ধর্মীয় নেতা
বিষয়শ্রেণী:ধর্মীয় বিশ্বাস, ঐতিহ্য ও আন্দোলন
বিষয়শ্রেণী:প্রাক্তন রোমান ক্যাথলিক
বিষয়শ্রেণী:ধর্ম প্রবর্তক
বিষয়শ্রেণী:অ্যাঙ্গলিকান সাধু
বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী
জিএসপি

**জেনারেলাইজড  সিস্টেম অফ প্রিফারেন্সেস**, অথবা **জিএসপি** () বিশ্ব বাণিজ্য সংস্থা (ডব্লিওটিও) এর সাধারণ নিয়ম থেকে ছাড় দেয়ার একটি প্রথাগত পদ্ধতি, (পূর্বে যা জেনারেল এগ্রিমেন্ট অফ ট্যারিফ এন্ড ট্রেড বা গ্যাট নামে পরিচিত ছিল)। বিশেষ করে, এটি সর্বোচ্চ বিশেষ সুবিধাপ্রাপ্ত নীতি (মোস্ট ফেবারড নেশন - এমএফএন) থেকে ছাড় দেয়ার একটি আনুষ্ঠানিক পদ্ধতি যেখানে এমএফএন কোনো ডব্লিওটিও সদস্যরাষ্ট্রকে অন্যসকল ডব্লিওটিও সদস্যরাষ্ট্র হতে আসা আমদানীকে সমানভাবে গণ্য করতে বাধ্য করে। প্রকৃতপক্ষে, এমএফএন অনুযায়ী সমান শুল্ক আরোপের মাধ্যমে অন্য সকল ডব্লিওটিও সদস্য রাষ্ট্র হতে আসা আমদানীর সাথে সমানভাবে আচরণে বাধ্য করে।

এছাড়াও জিএসপি ধনী রাষ্ট্রগুলোর শুল্ক না কমিয়ে, অনুন্নত রাষ্ট্রগুলোর জন্য শুল্ক কমাতে এমএফএন এ ডব্লিওটিও সদস্য রাষ্ট্রকে ছাড় দিয়ে থাকে।

## প্রতিক্রিয়া
আপাতদৃষ্টিকোণে মনে করা হয় যে, উন্নয়নশীল দেশগুলো দলবদ্ধভাবে জিএসপি পরিকল্পনার আওতায় নিয়ে আসার ফলে মিশ্রভাবে সুবিধাভোগ করতে পেরেছে। অন্যদিকে অধিকাংশ ধনী দেশগুলো অর্থনৈতিক সহযোগিতা ও উন্নয়ন সংস্থা (ওইসিডি) বহির্ভূত সদস্য দেশে এ পরিকল্পনার আওতায় সুবিধা দেয়ায় বিরুদ্ধাচরণ করছে। সাধারণতঃ প্রত্যেক জিএসপি পরিকল্পনায় বেশকিছু বিধি-নিষেধ ব্যক্ত করা হয়। তারপরও মার্কিন যুক্তরাষ্ট্র বেশকিছু দেশকে কৌশলগত কারণে এ সুবিধার বাইরে রেখেছে। তন্মধ্যে, ভিয়েতনামে সমাজতান্ত্রিক সরকার ব্যবস্থা বিদ্যমান, লিবিয়াকে সন্ত্রাসবাদে সহযোগিতা করার অভিযোগ এবং মার্কিন বুদ্ধিবৃত্তিক আইন বাস্তবায়নে সহযোগিতা না করা অন্যতম।

## তথ্যসূত্র

## বহিঃসংযোগ
*  Information from the UNCTAD about GSP programs in general.
*  Introduction to the U.S. GSP program by the U.S. Trade Representative.
*  Information from the European Commission on the E.U. GSP arrangements.
*  Introduction to Japan's GSP program by the Japanese Ministry of Foreign Affairs.

বিষয়শ্রেণী:বিশ্ব বাণিজ্য সংস্থা
ফুজি পর্বত

**ফুজি পর্বত** (; *ফুজি সান্*) জাপানের সর্বোচ্চ পর্বতশৃঙ্গ, যার উচ্চতা ৩,৭৭৬.২৪ মিঃ (১২,৩৮৯ ফুট)। এটি একটি লাভাগঠিত সক্রিয় আগ্নেয়গিরি এবং ১৭০৭-০৮ সালে এখানে সর্বশেষ অগ্নুৎপাতের ঘটনা ঘটে। রাজধানী টোকিও থেকে ১০০ কিলোমিটার (৬০ মাইল) দক্ষিণ-পশ্চিমে হনশু দ্বীপে মাউন্ট ফুজি অবস্থিত এবং পরিষ্কার দিনে টোকিও থেকে এটিকে দেখা যায়। মাউন্ট ফুজির জ্বালামুখটি আশ্চর্যরকমভাবে প্রতিসম যা বছরের বেশ কয়েক মাস বরফাচ্ছাদিত থাকে। এটি জাপানের একটি সুপরিচিত প্রতীক এবং জাপানের শিল্পকলা ও স্থিরচিত্রে প্রায়শই এটিকে দেখা যায়। পর্যটক ও পর্বতারোহীদের কাছে মাউন্ট ফুজি একটি জনপ্রিয় স্থান। এটি জাপানের তিনটি পবিত্র পর্বতের একটি; অপরদুটি হল: মাউন্ট তাতে এবং মাউন্ট হাকু। প্রাকৃতিক সৌন্দর্য এবং ঐতিহাসিক দিক দিয়ে এটি একটি বিশেষ স্থান এবং ২০১৩ সালের ২২শে জুন সংস্কৃতিক এলাকা হিসেবে এটিকে বিশ্ব ঐতিহ্যের তালিকায় যুক্ত করা হয়।

## তথ্যসূত্র

বিষয়শ্রেণী:সক্রিয় আগ্নেয়গিরি
বিষয়শ্রেণী:জাপানের বিশ্ব ঐতিহ্যবাহী স্থান
বিষয়শ্রেণী:পবিত্র পর্বত
বিষয়শ্রেণী:অধোগমন আগ্নেয়গিরি
বিষয়শ্রেণী:ফুজি পর্বত
সিংড়া জাতীয় উদ্যান

**সিংড়া জাতীয় উদ্যান** উত্তরবঙ্গের দিনাজপুর জেলায় অবস্থিত বাংলাদেশের একটি সংরক্ষিত বনাঞ্চল। স্থানীয়ভাবে এটি সিংড়া শালবন নামে পরিচিত। দিনাজপুর জেলা শহর থেকে সড়ক পথে ৪০ কি.মি. উত্তরে এবং বীরগঞ্জ উপজেলা থেকে ১৫ কি.মি. দূরে ভোগনগর ইউনিয়নে এর অবস্থান॥ এই বনভূমির মোট আয়তন ৩৫৫ হেক্টর এবং এর মধ্যে জাতীয় উদ্যানের পরিমাণ (সংরক্ষণ) ৩০৫.৬৯ হেক্টর। ডালাগ্রাম, চাউলিয়া, সিংড়া ও নর্তনদী এ ৪টি মৌজায় সিংড়া জাতীয় উদ্যান বিস্তৃত। প্রাকৃতিক পরিবেশ উন্নয়ন, বন্য প্রাণী সংরক্ষণ এবং পর্যটন সুবিধার উন্নয়নের লক্ষ্যে ২০১০ সালের ১০ অক্টোবর বনবিভাগ এটিকে জাতীয় উদ্যান হিসেবে ঘোষণা করে।

সিংড়া জাতীয় উদ্যানের মাঝ দিয়ে বয়ে গেছে নর্ত নদী। পর্যটকদের সুবিধার্থে এখানে একটি ছোট পরিসরের রেস্ট হাউজ ও দুটি পিকনিক স্পট রয়েছে। শীত মৌসুমে এই বনে পর্যটকদের আনাগোনা বেড়ে যায়। সিংড়া শালবনের জীব বৈচিত্র্য সংরক্ষণে আরডিআরএস বাংলাদেশ এর সহযোগীতায় স্থানীয় জনপ্রতিনিধিদের সমন্বয়ে গঠিত একটি সহ-ব্যবস্থাপনা কমিটি কাজ করছে।          

## ইতিহাস
সিংড়া বনকে ১৮৮৫ সালে অধিভুক্ত করা হয় এবং বাংলাদেশ স্বাধীন হওয়ার পর ১৯৭৪ সালে বনবিভাগের অধীনে নিয়ে গেজেট প্রকাশ হয়। পরবর্তীতে ২০১০ সালের ১০ ই অক্টোবর উত্তরাঞ্চলে অন্য তিনটি বনাঞ্চল এর সাথে এটিকে জাতীয় উদ্যান ঘোষণা করা হয়। সিংড়া মৌজার নামানুসারে এই সংরক্ষিত বনের নামকরণ করা হয় সিংড়া জাতীয় উদ্যান। এটি সিংড়া শালবন নামেও স্থানীয়ভাবে পরিচিত।

## জীব ও উদ্ভিদ বৈচিত্র্য
### উদ্ভিদ
সিংড়া জাতীয় উদ্যানে মূলত পত্রঝরা শালবৃক্ষের প্রাধান্য দেখা যায়। তবে শাল ছাড়াও এখানে জারুল, তরুল, শিরিষ, শিমুল, মিনজিরি, সেগুন, গামারি, আকাশমনি, ঘোড়ানিম, সোনালু, গোলাপজাম, হরিতকী, বহেড়া, আমলকি এবং বিভিন্ন ধরনের নাম না জানা উদ্ভিদ ও লতাগুল্ম রয়েছে।

### স্তন্যপায়ী
এক সময়ে এই বনে বাঘ, নীলগাইসহ বিভিন্ন প্রজাতির বন্য জীবজন্তুর আবাস ছিল। তবে বনভূমি ধ্বংস ও ক্রমবর্ধমান জনসংখ্যার চাপে এ বনভূমি থেকে জীবজন্তু হারিয়ে যেতে থাকে। বর্তমানে এই বনে খরগোশ, শিয়াল, সাপ, বেজি সহ বিভিন্ন প্রজাতির পাখি ও পতঙ্গের দেখা পাওয়া যায়।

### পাখি
শকুন, দে‌শি শুমচা, খয়েরি হাঁড়িচাচা, ব্রোঞ্জ ফিঙ্গে, বড় বসন্ত বৌরি, বড় তিত, খুঁড়ুলে পেঁচা, মেঘহও মাছরাঙা, ইউরেশীও-কণ্ঠী ঘুঘু, তিলা ঘুঘু, বাংলা কাঠঠোকরা, কালাঘাড় বেনেবউ, বুলবুলি, টুনটুনি, দিনকানা ইত্যাদি বর্তমানে দেখা যায়।

## তথ্যসূত্র

বিষয়শ্রেণী:বাংলাদেশের জাতীয় উদ্যান
বিষয়শ্রেণী:বাংলাদেশের বন
বিষয়শ্রেণী:বাংলাদেশের সংরক্ষিত এলাকা
বিষয়শ্রেণী:দিনাজপুর জেলা
বিষয়শ্রেণী:বীরগঞ্জ উপজেলা
প্রত্নতত্ত্ব অধিদপ্তর (বাংলাদেশ)

**বাংলাদেশ প্রত্নতত্ত্ব অধিদপ্তর** বাংলাদেশের একটি রাষ্ট্রীয় সংস্থা। সংস্থাটি *প্রত্নতত্ত্ব আইন ১৯৬৪* (১৯৭৬ সালে সংশোধিত) অনুসারে রাষ্ট্রের প্রত্নতাত্ত্বিক নিদর্শন রক্ষা ও নিয়ন্ত্রণ করে থাকে। ২০০৫ থেকে ঢাকার আগারগাঁওস্থ সদরদপ্তর থেকে কার্যক্রম পরিচালিত হয়ে আসছে। এ অধিদপ্তরের প্রধান কার্যনির্বাহীকে মহাপরিচালক বলা হয়।

## ইতিহাস
১৮৬১ খ্রিষ্টাব্দে ব্রিটিশ শাসনামলে *আর্কিওলজিক্যাল সার্ভে অফ ইন্ডিয়া* নামে এই প্রতিষ্ঠানটি যাত্রা করে। ১৯৭১-এ বাংলাদেশ স্বাধীন হবার পর ঢাকায় এর কার্যালয় স্থাপিত হয়। ১৯৮৩ সালে বিভাগীয় পুনর্বিন্যাসের মাধ্যমে ঢাকায় প্রধান দপ্তরসহ ৪টি বিভাগে আঞ্চলিক অফিস প্রতিষ্ঠা করা হয়। এ ছাড়া অধিদপ্তরের অধীনে ২০ টি প্রত্নতাত্ত্বিক জাদুঘর রয়েছে। এ অধিদপ্তর দেশের প্রত্যন্ত অঞ্চলে ছড়িয়ে ছিটিয়ে থাকা প্রাচীন সংস্কৃতি চিহ্নের আবিস্কারের মাধ্যমে ইতিহাস পুনরুদ্ধার এবং আবিস্কৃত স্থাপত্যিক কাঠামোর সংস্কার সংরক্ষণ ও প্রদর্শনের কাজ করে থাকে।

## কার্যক্রম
বাংলাদেশ প্রত্নতত্ত্ব অধিদপ্তর, বাংলাদেশের পুরাতাত্ত্বিক নিদর্শনসমূহের তালিকা প্রণয়নসহ তাদের রক্ষণাবেক্ষণে কাজ করে থাকে। বর্তমানে (এপ্রিল ২০২১) ৫২৪ টি সংরক্ষিত পুরাকীর্তি রয়েছে এই অধিদপ্তরের অধীনে। তন্মধ্যে উল্লেখযোগ্য হল মহাস্থানগড়, ময়নামতি, পাহাড়পুর বৌদ্ধ বিহার, সীতাকোট বিহার, কান্তজীর মন্দির, ছোট সোনা মসজিদ, ষাট গম্বুজ মসজিদ, ভাসুবিহার, বিহার ও বারবাজার, লালবাগ দুর্গ। তন্মধ্যে পাহাড়পুর বৌদ্ধ বিহার ও ষাট গম্বুজ মসজিদ বিশ্ব ঐতিহ্যবাহী স্থান হিসেবে মর্যাদা পেয়েছে।

## জাদুঘরসমূহ
বর্তমানে বাংলাদেশ প্রত্নতত্ত্ব অধিদপ্তরের অন্তর্গত মোট ২১ টি জাদুঘর রয়েছে।

### ঢাকা বিভাগ
* লালবাগ কেল্লা জাদুঘর
* বালিয়াটি জমিদার বাড়ি জাদুঘর
* ময়মনসিংহ জাদুঘর

### রাজশাহী বিভাগ
* পাহাড়পুর প্রত্নতাত্ত্বিক জাদুঘর
* মহাস্থান প্রত্নতাত্ত্বিক জাদুঘর
* রবীন্দ্র কাছারি বাড়ি
* পতিসর
* চলনবিল জাদুঘর
* বাঘা জাদুঘর
* পুঠিয়া রাজবাড়ী জাদুঘর

### রংপুর বিভাগ
* তাজহাট জমিদার বাড়ি জাদুঘর
* কান্তনগর প্রত্নতাত্ত্বিক জাদুঘর
* দিনাজপুর জাদুঘর

### খুলনা বিভাগ
* খুলনা বিভাগীয় জাদুঘর
* বাগেরহাট জাদুঘর
* রবীন্দ্রকুঠিবাড়ি জাদুঘর
* মধুপল্লী জাদুঘর 
* রবীন্দ্রনাথের শ্বশুর বাড়ি, দক্ষিণ ডিহি
* আমঝুপি নীলকুঠী, মেহেরপুর
* মির্জানগর নবাব বাড়ির হাম্মামখানা

### চট্টগ্রাম বিভাগ
* ময়নামতি জাদুঘর
* জাতিতাত্ত্বিক জাদুঘর, আগ্রাবাদ

### বরিশাল বিভাগ
* শেরেবাংলা স্মৃতি জাদুঘর
* বিভাগীয় জাদুঘর, বরিশাল

## তথ্যসূত্র

## আরও দেখুন
* বাংলাদেশের প্রত্নতাত্ত্বিক স্থানের তালিকা

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:বাংলাদেশের সরকারি প্রতিষ্ঠান
বিষয়শ্রেণী:বাংলাদেশ সরকারের অধিদপ্তর
বিষয়শ্রেণী:বাংলাদেশের সরকারি সংস্থা
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৭২-এ বাংলাদেশে প্রতিষ্ঠিত
বিষয়শ্রেণী:বাংলাদেশের প্রত্নতত্ত্ব
মাসমাক দুর্গ

thumb|মাসমাক দুর্গ

**মাসমাক দুর্গ** (আরবি : قصر المصمك *Qaṣr al-Maṣmak*) সৌদি আরবের রাজধানী রিয়াদে অবস্থিত। এটি কাদামাটি ও ইট দিয়ে নির্মিত। মোটা দেয়ালের সাথে এতে চারটি ওয়াচটাওয়ার আছে। এর ভিত্তি পাথরের ব্লক দিয়ে নির্মিত। ১৯০২ সালের ১৪ জানুয়ারি ইবনে সৌদ রিয়াদ পুনর্দখলের সময় এটি দখল করেন। তাই ইতিহাসে এর গুরুত্ব রয়েছে।

## ইতিহাস
মোহাম্মদ ইবনে আবদুল্লাহ ইবনে রশিদের শাসনকালে রিয়াদের যুবরাজ আবদুল রহমান ইবনে সুলাইমান ইবনে দাবান ১৮৬৫ সালে দুর্গটি নির্মাণ করেন। ইবনে রশিদ ইবনে সৌদের কাছ থেকে রিয়াদ দখল করে নিয়েছিলেন। ১৯০২ সালে ইবনে সৌদ দুর্গটি পুনরায় দখল করেন। এই ঘটনা সৌদি আরবের ইতিহাসে অত্যন্ত গুরুত্বপূর্ণ জায়গা দখল করে নেয়। ভবিষ্যত রাজা আবদুল আজিজের বীরত্ব ও সাহসের এটি একটি প্রতীক হয়ে উঠে।

আমিরের অন্যান্য সঙ্গীদের মধ্যে ছিলেন আবদুল আজিজ ইবনে মুসাইদি ইবনে জিলুয়া, আবদুল্লাহ ইবনে জিলুয়া, আবদুল আজিজ ইবনে আব্দুল্লাহ ইবনে তুর্কি, আমিরের ভাই মুহাম্মদ ইবনে আবদুল রহমান, আবদুল্লাহ ইবনে ইবরাহিম ইবনে আবদুল্লাহ আল সৌদ, ফাহাদ ইবনে ইবরাহিম ইবনে আবদুল মুহসিন আল মুশয়ারি ও নাসির ইবনে ফারহান ইবনে সৌদ আল ফারহান।

## বর্তমান ব্যবহার
thumb|right|দক্ষিণ পশ্চিম কোণের দৃশ্য
বর্তমানে এই দুর্গটি কিং আবদুল আজিজ হিস্ট্রিকাল সেন্টারের অন্যতম অংশ। রিয়াদে পুনস্থাপিত দালানগুলোর মধ্যে এটিও রয়েছে। ১৯৯৯ সালে এর শতবর্ষ পূরণের অনুষ্ঠান হয়।

এর পাম গাছের গেট ৩.৬৫ মিটার (১২ ফুট) উঁচু ও ২.৬৫ মিটার (৮.৭ ফুট) প্রশস্ত। দরজার মাঝখানে ‘’আল-খোখা’’ নামের একটি প্রবেশপথ আছে। যেকোনো সময়ে শুধু একজন লোক এটি দিয়ে প্রবেশ করতে পারে। এটি একটি প্রতিরক্ষামূলক ব্যবস্থা। এর ফলে গেট না খুলেই একজন লোক ভেতরে প্রবেশ করতে পারে। দুর্গে একটি মসজিদ ও কূপ রয়েছে। এর ছাদ পামসহ বিভিন্ন রঙিন কাঠ দ্বারা আচ্ছাদিত। অভ্যন্তরীণ কক্ষের গেটগুলোও রঙিন কাঠ দ্বারা নির্মিত।

১৯৮০ সালে দুর্গে কিছু সংস্কার করা হয় এবং ১৯৯৫ সালে এটিকে যাদুঘর হিসেবে পরিগণিত হয়। এতে তৎকালীন বেশ কিছু বন্দুক, পোশাক ও কৃষিজাত শিল্পদ্রব্য প্রদর্শনের ব্যবস্থা আছে।

## সময়সূচি
এটি সকল দর্শনার্থীদের জন্য উন্মুক্ত। পরিদর্শনের সময়সূচি হল:

## তথ্যসূত্র

## বহিঃসংযোগ
* Plan and Photographs at www.archnet.org

বিষয়শ্রেণী:১৮৬০-এর স্থাপত্য
বিষয়শ্রেণী:১৯৯৫-এ প্রতিষ্ঠিত জাদুঘর
বিষয়শ্রেণী:সৌদি আরবের দুর্গ
বিষয়শ্রেণী:নজদের ইতিহাস
বিষয়শ্রেণী:সৌদি আরবের ইতিহাসের উসমানীয় যুগ
বিষয়শ্রেণী:রিয়াদে ভবন ও কাঠামো
বিষয়শ্রেণী:সৌদি আরবের জাদুঘর
বিষয়শ্রেণী:সৌদি আরবের ইতিহাসে উসমানীয় যুগ
বিষয়শ্রেণী:রিয়াদের ভবন ও স্থাপনা
বিষয়শ্রেণী:রিয়াদের দর্শনীয় স্থান
বিষয়শ্রেণী:১৯৯৫-এ সৌদি আরবে প্রতিষ্ঠিত
জার্মান জু-জুৎসু

**জার্মান জু-জুৎসু** ১৯৬০ সালে জার্মানিতে উন্নত এবং জুজুৎসু, জুডো, কারাতে এবং অন্যান্য বিভিন্ন ঐতিহ্যগত এবং আধুনিক মার্শাল আর্ট থেকে কৌশল ব্যবহার করে ঐতিহ্যগত জাপানি জু-জুৎসুর সাথে সম্পর্কিত একটি মার্শাল আর্ট। জার্মানিতে এর নিয়ন্ত্রক হচ্ছে (ডয়েচের জু-জুৎসু ভারবান্দ); প্রতিযোগিতামূলক খেলার দিকটি JJIF (জুজুৎসু ইন্টারন্যাশনাল ফেডারেশন) দ্বারা আন্তর্জাতিকভাবে সংবদ্ধ। এই সিস্টেম জার্মান পুলিশ বাহিনীকে শিখানো হয়।
 
## তথ্যসূত্র

## বহিঃসংযোগ
* Deutscher Ju-Jutsu Verband (German Ju-Jutsu Association) 

বিষয়শ্রেণী:জুজুৎসু
বিষয়শ্রেণী:জার্মান মার্শাল আর্ট
বলশেভিক

[thumb|260px|left|[Boris Kustodiev's 1920 painting "*Bolshevik*".|বোরিস কাস্টোডিভ অঙ্কিত ১৯২০ সালের  চিত্রকর্ম " বলশেভিক " ]]

**বলশেভিক** (ইংরেজি: **Bolsheviks** বা আদিরূপ **Bolshevists**; ; উৎপত্তি *bol'shinstvo* থেকে যার অর্থ "majority" বা সংখ্যাগরিষ্ঠতা) হল মার্কসবাদী রাশিয়ান সোস্যাল ডেমোক্রেটিক লেবার পার্টির একটি উপদল যা ১৯০৩ সালের দ্বিতীয় পার্টি কংগ্রেসে এর অপর উপদল মেনশেভিক থেকে আলাদা হয়ে যায়।
 
বলশেভিকেরা একটি গুরুত্বপূর্ণ ভোটে সংখ্যাগরিষ্ঠতা লাভ করে, তাই তাদের এই নাম। পরবর্তীতে তারা সোভিয়েত ইউনিয়নের কমিউনিস্ট পার্টিতে রূপান্তরিত হয়। বলশেভিকেরা ১৯১৭ সালের রুশ বিপ্লবকালীন অক্টোবরের বিপ্লবের সময় রাশিয়ার ক্ষমতায় আসে এবং রাশিয়ান সোভিয়েত ফেডারেটিভ সোস্যালিস্ট রিপাবলিকের পত্তন করে যা পরবর্তীকালে ১৯২২ সালে গঠিত সোভিয়েত ইউনিয়নের মুখ্য প্রশাসনিক অঞ্চল হিসেবে প্রতিষ্ঠা লাভ করে।

ভ্লাদিমির লেনিন এবং আলেকজান্ডার বগদানভ কর্তৃক প্রতিষ্ঠিত বলশেভিক ১৯০৫ সাল নাগাদ একটি গণসংগঠনে পরিণত হয় যার সদস্য মূলতঃ ছিল অভ্যন্তরীণ গণতান্ত্রিক পদবিন্যাসে সংগঠিত শ্রমিক জনগোষ্ঠী যা কেন্দ্রীভূত গণতান্ত্রিক নীতিতে পরিচালিত হতো। তারা নিজেদেরকে রাশিয়ার বিপ্লবী শ্রমিক শ্রেণীর নেতা হিসেবে বিবেচনা করতো। তাদের বিশ্বাস ও কার্মকান্ডকে প্রায়ই বলশেভিকবাদ হিসেবে অভিহিত করা হয়।

সোভিয়েত ইউনিয়ন থেকে নির্বাসনের পর বিপ্লবী বলশেভিক নেতা লিওন ত্রোত্‌স্কি তার প্রত্যক্ষ করা প্রকৃত লেনিনবাদ এবং জোসেফ স্তালিনের নেতৃত্বে পরিচালিত রাষ্ট্র ও দলের মধ্যকার পার্থক্য বোঝাতে সাধারণভাবে "বলশেভিক" এবং "বলশেভিস্ট'' শব্দ দুটি ব্যবহার করতেন।
## আরও দেখুন
* অক্টোবর বিপ্লব

## তথ্যসূত্র

বিষয়শ্রেণী:রাশিয়ার ইতিহাস
বিষয়শ্রেণী:রুশ বিপ্লব
আলি মর্দান খিলজি

**আলি মর্দান খিলজি**, (, ) ১২১০ সালে গিয়াসউদ্দিন ইওয়াজ খিলজিকে পরাজিত করে বাংলার স্বাধীন সুলতান রূপে আসীন হন। তিনি দুই বছর বাংলা শাসন করেন। আলি মর্দান খিলজির নিষ্ঠুরতা দরবারের সভাসদদেরকে তার প্রতি বীতশ্রদ্ধ করে তোলে। তাদের হাতে তিনি ১২১২ সালে নিহত হন।

৬০২ হিজরিতে (১২০৬ খ্রি.) বখতিয়ার খলজীর মৃত্যু হয় এবং তাঁর অন্যতম প্রধান অমাত্য  মোহাম্মদ শিরাণ খলজী নগৌর হতে এসে লখনৌতির শাসনভার গ্রহণ করেন এবং আলী মর্দানের ইকতা বরসৌল আক্রমণ করে তাঁকে বন্দী করেন। কিন্তু কারাবাস থেকে পালিয়ে গিয়ে শিরাণ খলজী দিল্লিতে আশ্রয় নেন এবং সেখানে অবস্থান করেন। শীরাণ খলজী প্রকাশ্যে স্বাধীনতা ঘোষণা না করলেও অভ্যন্তরীণ শাসনের ব্যাপারে তিনি সম্পূর্ণ স্বাধীন ছিলেন। দিল্লীর সুলতানের নির্দেশে ১২০৭ খ্রিস্টাব্দে অযোদ্ধার গভর্নর কায়েমাজ রুমী বাংলা আক্রমণ করেন এবং ১২০৮ খ্রিস্টাব্দে শিরাণ খলজী পরাজিত হয়ে পালিয়ে গেলে হুসামউদ্দিন ইওজ খলজী দেওকোটের শাসক হন এবং তিনি দিল্লীর সুলতানের গভর্ণর হিসেবে লখনৌতির মুসলিম রাজ্য শাসন করতে থাকেন। ইতোমধ্যে আলী মর্দান সুলতান কুতুবুদ্দিনের সঙ্গে গজনী অধিকারে যুদ্ধ যাত্রার সঙ্গী হয়েছিলে এবং আলী মর্দান সেখানে আটকা পড়েছিলেন। তিনি অবশ্য গজনী থেকে দিল্লী ফিরে আসতে সক্ষম হন এবং কুতুবুদ্দিন আইবক কর্তৃক লখনৌতির গভর্নর নিযুক্ত হয়ে সৈন্য বাহিনী নিয়ে লখনৌতি উপস্থিত হলে ইওজ খলজী বিনা বাধায় তাঁকে প্রদেশের দায়িত্বভার বুঝিয়ে দিয়ে নিজস্ব কর্মস্থলে ফিরে যান।

## আরও দেখুন
* বাংলার শাসকগণ
* বাংলার ইতিহাস
* বাংলাদেশের ইতিহাস
* ভারতের ইতিহাস

## তথ্যসূত্র

বিষয়শ্রেণী:জন্মের সাল অজানা
বিষয়শ্রেণী:১২১২-এ মৃত্যু

বিষয়শ্রেণী:জন্মের সাল অজানা
বিষয়শ্রেণী:বাংলার ইতিহাস
বিষয়শ্রেণী:বাংলার শাসক
বিষয়শ্রেণী:বাংলার গভর্নর
বিষয়শ্রেণী:বাংলার রাজবংশ
বিষয়শ্রেণী:বাংলাদেশ-অসম্পূর্ণ
বিষয়শ্রেণী:বাংলাদেশের ইতিহাস
বিষয়শ্রেণী:ভারতীয় মুসলিম
বিষয়শ্রেণী:ভারতের ইতিহাস
বিষয়শ্রেণী:ভারতীয় উপমহাদেশে মুসলিম শাসন
বিষয়শ্রেণী:পশ্চিমবঙ্গের ইতিহাস
বিষয়শ্রেণী:মধ্যযুগীয় ভারত
বিষয়শ্রেণী:ইসলামের ইতিহাস
বিষয়শ্রেণী:মামলুক সালতানাত (দিল্লি)
বিষয়শ্রেণী:তুর্ক শাসক
বিষয়শ্রেণী:তুর্কি বংশোদ্ভূত ভারতীয় ব্যক্তি
বিষয়শ্রেণী:মুসলিম শাসক
বিষয়শ্রেণী:১৩শ শতাব্দীর ভারতীয় ব্যক্তি
বিষয়শ্রেণী:১৩শ শতাব্দীর ভারতীয় মুসলিম
বিষয়শ্রেণী:১৩শ শতাব্দীর ভারতীয় রাজশাসক
বিষয়শ্রেণী:১৩শ শতাব্দীতে খুন হওয়া রাজশাসক
ইওজ শাহ

**হুসামউদ্দীন ইওজ খলজী** (), বাংলার একজন শাসক ছিলেন যিনি পরবর্তীতে **গিয়াসউদ্দীন ইওজ শাহ** () নামে পরিচিতি পান। তিনি ১২০৮–১২১০ খ্রিস্টাব্দ এবং পুনরায় ১২১২-১২২৭ খ্রিস্টাব্দ মেয়াদে দায়িত্ব পালন করেন।

তাঁর শাসনকে "গঠনমূলক" হিসাবে বর্ণনা করা হয়েছে কারণ খলজি বন্যা প্রতিরক্ষা ব্যবস্থা উদ্ভাবন করে এবং দক্ষিণ এশিয়ার প্রাচীনতম রেকর্ড করা বেড়িবাঁধ নির্মাণ এবং গ্র্যান্ড ট্রাঙ্ক রোড সম্প্রসারণের মাধ্যমে প্রধান শহরগুলিকে সংযুক্ত করে বাংলায় বড় বড় উন্নয়ন করেছিলেন। খলজি বাংলার প্রথম নৌবাহিনী প্রতিষ্ঠা, লখনৌতি (গৌড়) এর সম্পূর্ণ দুর্গ এবং বাসনকোটের দুর্গ-শহর প্রতিষ্ঠার জন্যও সুখ্যাতি পেয়েছিলেন।

## প্রারম্ভিক জীবন
তিনি খালাজ উপজাতির সদস্য ছিলেন। যা ছিলো তুর্কি বংশোদ্ভূত একটি উপজাতি যারা তুর্কিস্তান থেকে অভিবাসনের পরে পরে ২০০ বছরেরও বেশি সময় ধরে আফগানিস্তানে বসতি স্থাপন করেছিলো। তিনি গারমসিরের একটি মুসলিম পরিবারে জন্মগ্রহণ করেন এবং তার পিতার নাম হোসাইন খলজি। তার প্রথম জীবনে, ইয়াওয়াজ খলজি তার গাধার সাথে পণ্য পরিবহন করতেন। একবার, তিনি একদল দরবেশকে খাবার ও পানীয় সরবরাহ করেছিলেন, যারা পরে তার জন্য প্রার্থনা করেছিলেন এবং তাকে দক্ষিণ এশিয়ায় প্রবেশের নির্দেশ দিয়েছিলেন।

## ইতিহাস
১২০৮ সালে তিনি বাংলার ক্ষমতা লাভ করেন। পরে ১২১০ সালে আলি মর্দান খিলজি তাকে ক্ষমতাচ্যুত করেন। আলী মর্দান খলজীর ওফাতের পর ১২১২ সালে পুনরায় ক্ষমতা লাভ করেন এবং গিয়াসউদ্দীন ইওজ শাহ নামে শাসন শুরু করেন।

গিয়াসউদ্দীন ইওজ খলজী দীর্ঘ ১৫ বছর শাসন করেন। তার শাসনামলে বাংলায় শান্তি বজায় ছিল। তিনি দেবকোট থেকে গৌড়ে রাজধানী সরিয়ে আনেন। বাংলায় তিনি একটি শক্তিশালী নৌবাহিনী গড়ে তোলেন। গিয়াসউদ্দীন ইওজ খলজী পূর্ববঙ্গ, কামরূপ (আসাম), ত্রিহুত (উত্তর বিহার) ও উৎকলে (উত্তর ওড়িষ্যা) অভিযান পরিচালনা করেন ও এগুলোকে তার করদ রাজ্যে পরিণত করেন।

গিয়াসউদ্দীন ইওজ খলজীর বিহার জয়কে দিল্লীর মামলুক সালতানাতের প্রতি হুমকি হিসেবে ধরা হয় এবং দিল্লীর সুলতান ইলতুতমিশ তাকে ক্ষমতাচ্যুত করার সিদ্ধান্ত নেন। ১২২৪ সালে ইলতুতমিশ বাংলা আক্রমণ করেন। বিহারের তেলিয়াগড়ে দুই সেনাবাহিনী মুখোমুখি হয়। গিয়াসউদ্দীন ইওজ খলজীর নৌবাহিনী ও পদাতিক বাহিনী দিল্লীর সেনাদের কাছে পরাজিত হয়। ফলে তিনি ইলতুতমিশকে ৮০,০০,০০০ টাকা ও ৩৮টি যুদ্ধের হাতি প্রদান করেন এবং ইলতুতমিশের নামে মুদ্রা জারি করতে বাধ্য হন। 

কিন্তু ইলতুতমিশের ফিরে যাওয়ার পর গিয়াসউদ্দীন ইওজ খলজী পুনরায় স্বাধীনতা ঘোষণা করেন। এরপর বিদ্রোহ দমনের জন্য বাংলার পূর্বাঞ্চল আক্রমণ করেন। ১২২৬ সালে ইলতুতমিশ পুনরায় বাংলা আক্রমণ করেন ও তাকে পরাজিত করেন। গিয়াসউদ্দীন ইওজ খলজী ও তার সভাসদরা যুদ্ধে নিহত হন এবং বাংলা দিল্লীর মামলুক সালতানাতের একটি প্রদেশে পরিণত হয়।

## আরও দেখুন
* বাংলার শাসকগণ
* বাংলার ইতিহাস
* বাংলাদেশের ইতিহাস
* ভারতের ইতিহাস

## তথ্যসূত্র

## বহিঃসংযোগ
* 

বিষয়শ্রেণী:জন্মের সাল অজানা
বিষয়শ্রেণী:বাংলার ইতিহাস
বিষয়শ্রেণী:বাংলার শাসক
বিষয়শ্রেণী:বাংলার গভর্নর
বিষয়শ্রেণী:বাংলার রাজবংশ
বিষয়শ্রেণী:বাংলাদেশ-অসম্পূর্ণ
বিষয়শ্রেণী:বাংলাদেশের ইতিহাস
বিষয়শ্রেণী:ভারতীয় মুসলিম
বিষয়শ্রেণী:ভারতের ইতিহাস
বিষয়শ্রেণী:ভারতীয় উপমহাদেশে মুসলিম শাসন
বিষয়শ্রেণী:পশ্চিমবঙ্গের ইতিহাস
বিষয়শ্রেণী:মধ্যযুগীয় ভারত
বিষয়শ্রেণী:ইসলামের ইতিহাস
বিষয়শ্রেণী:মামলুক সালতানাত (দিল্লি)
বিষয়শ্রেণী:তুর্ক শাসক
বিষয়শ্রেণী:তুর্কি বংশোদ্ভূত ভারতীয় ব্যক্তি
বিষয়শ্রেণী:মুসলিম শাসক
বিষয়শ্রেণী:১৩শ শতাব্দীর ভারতীয় ব্যক্তি
বিষয়শ্রেণী:১৩শ শতাব্দীর ভারতীয় মুসলিম
বিষয়শ্রেণী:১৩শ শতাব্দীর ভারতীয় রাজশাসক
বিষয়শ্রেণী:১৩শ শতাব্দীতে খুন হওয়া রাজশাসক
বিষয়শ্রেণী:১২২৭-এ মৃত্যু
ফখরুদ্দীন মুবারক শাহ

**ফখরুদ্দীন মুবারক শাহ**  (ফার্সি/উর্দু:فخر الدين مبارك شاه) (শাসনকাল : ১৩৩৮-১৩৪৯) চৌদ্দ শতকে বাংলার স্বাধীন শাসক ছিলেন। তার শাসনাধীন এলাকা বর্তমান বাংলাদেশের পূর্ব ও দক্ষিণপূর্বাঞ্চল নিয়ে গঠিত ছিল।

## জন্ম ও বংশ
কিছু ইতিহাসবিদদের মতে, মুবারক একটি সুন্নি মুসলিম খান্দানে জন্মগ্রহণ করেছিলেন বর্তমান নোয়াখালী জেলার পূর্বাংশের একটি গ্রামে। এই গ্রামের সঠিক অবস্থান খুঁজে না পাওয়া গেলেও, কথিত আছে যে এটি কবিরহাট উপজেলায়, এবং সর্বোচ্চ সম্ভাবনা রয়েছে এই উপজেলার চাপরাশিরহাট ইউনিয়নে। তাঁর বংশ ছিল "কারাউনা" নামক একটি তুর্কী উপজাতি। মুবারক সিলাহদার হিসাবে চাকরী পেয়েছিল সোনারগাঁওয়ের শাসক বাহরাম খানের দরবারে।

## ইতিহাস
ফখরুদ্দিন মোবারক শাহের রাজধানী ছিল সোনারগাঁও। তিনি কুমিল্লা ও নোয়াখালী জয় করেন। এরপর তিনি উত্তরে সিলেট ও দক্ষিণে চট্টগ্রাম জয় করেন। গৌড়ের সুলতান আলাউদ্দিন আলি শাহের বিরুদ্ধে তিনি সফল নৌযুদ্ধ পরিচালনা করেন। 

তিনি বেশ কিছু বৃহৎ নির্মাণ প্রকল্পে হাত দেন যার মধ্যে মহাসড়ক, বাধ, মসজিদ ও সমাধি ছিল। মরোক্কোর বিখ্যাত পরিব্রাজক ইবনে বতুতা ১৩৪৬ সালে ফখরুদ্দিন মোবারক শাহের রাজধানী ভ্রমণ করেছিলেন। তার ভ্রমণবৃত্তান্তে তিনি উল্লেখ করেছেন, “ফখরুদ্দিন সন্দেহাতীতভাবে চমৎকার একজন শাসক, বিশেষ করে আগন্তুক এবং দরবেশ ও সুফিদের পছন্দ করেন তিনি”।

## তথ্যসূত্র

বিষয়শ্রেণী:জন্মের সাল অজানা
বিষয়শ্রেণী:মৃত্যুর সাল অজানা
বিষয়শ্রেণী:বাঙালি ব্যক্তি
বিষয়শ্রেণী:বাংলার শাসক
বিষয়শ্রেণী:১৪শ শতাব্দীর বাঙালি
বিষয়শ্রেণী:১৩৪৯-এ মৃত্যু
স্টিভেন চু

**স্টিভেন চু** (জন্ম: ২৮ ফেব্রুয়ারি, ১৯৪৮) একজন মার্কিন পদার্থবিজ্ঞানী। তিনি ১৯৯৭ সালে পদার্থবিজ্ঞানে নোবেল পুরস্কার লাভ করেন।

## জীবনী
চু মিসৌরির সেন্ট লুইসে জন্মগ্রহণ করেন। তিনি রোচেস্টার বিশ্ববিদ্যালয় থেকে ১৯৭০ সালে গণিতে বিএ এবং পদার্থবিজ্ঞানে বিএসসি ডিগ্রি লাভ করেন। ইউনিভার্সিটি অব ক্যালিফোর্নিয়া, বার্কলে থেকে পদার্থবিজ্ঞানে পিএইচডি ডিগ্রি অর্জন করেন। পিএচডি ডিগ্রি অর্জনের পর চু আরো দুই বছর ইউনিভার্সিটি অব ক্যালিফোর্নিয়া, বার্কলেতে ডক্টরেটোত্তর গবেষণা করেন। এরপর তিনি বেল ল্যাবসে যোগ দেন। ১৯৮৭ সালে তিনি স্ট্যানফোর্ড বিশ্ববিদ্যালয় এর পদার্থবিজ্ঞানের অধ্যাপক পদে যোগদান করেন। ১৯৯০ থেকে ১৯৯৩ এবং ১৯৯৯ থেকে ২০০১ সাল পর্যন্ত তিনি ভিভাগের চেয়ারম্যানের দায়িত্বও পালন করেন। ২০০৪ সালের অগাস্টে তিনি লরেন্স বার্কলে ন্যাশনাল ল্যাবরেটরীর পরিচালক নিযুক্ত হন। তিনি একই সাথে ইউনিভার্সিটি অব ক্যালিফোর্নিয়া, বার্কলের পদার্থবিজ্ঞান বিভাগ এবং মলিকুলার ও সেল বায়োলজি বিভাগের শিক্ষক হিসেবে কাজ করতে থাকেন।

## তথ্যসূত্র

## বহিঃসংযোগ

* Secretary of Energy Steven Chu at United States Department of Energy
* The Nobel Prize in Physics 1997 from Nobel Prize with biography, lecture, diploma, photos, symposia and links
* Bio  from Lawrence Berkeley National Laboratory
** Energy@Berkeley: Solutions for Global Warming, Berkeley University, November 13, 2007 includes link to event on YouTube
** BP Makes Berkeley World Center for Biofuels  press release on the BP collaboration February 16, 2007
** Alternative Energy Sources  March 28, 2005, Chu's PowerPoint presentation
* Boulder’s physicists give Chu thumbs-up Article on other Nobel laureates' reactions to Chu as Secretary of Energy
* Biography and Bibliographic Resources, from the Office of Scientific and Technical Information, United States Department of Energy

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন পদার্থবিজ্ঞানী
বিষয়শ্রেণী:পরীক্ষণমূলক পদার্থবিজ্ঞানী
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:চীনা বংশোদ্ভূত মার্কিন ব্যক্তি
বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির শিক্ষক
বিষয়শ্রেণী:আলোক পদার্থবিজ্ঞানী
বিষয়শ্রেণী:রচেস্টার বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন রাজনীতিবিদ
বিষয়শ্রেণী:মার্কিন বিজ্ঞান লেখক
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:অপটিক্যাল সোসাইটির সভ্য
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:নিউ ইয়র্ক (অঙ্গরাজ্যের) বিজ্ঞানী
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:চীনা বংশোদ্ভূত মার্কিন লেখক
বিষয়শ্রেণী:আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের সভ্য
বিষয়শ্রেণী:২১শ শতাব্দীর মার্কিন পদার্থবিজ্ঞানী
করসায়ার মেমোরি

থাম্ব|হিট সিঙ্ক সহ ৪জিবি ডিডিয়ার২ মেমোরি মডিউল

**করসায়ার মেমোরি** একটি কম্পিউটার পেরিফেরালস এবং হার্ডওয়্যার কোম্পানি। ক্যালিফোর্নিয়ার ফ্রেমন্টে এর সদর দপ্তর অবস্থিত। ১৯৯৪ সালে এটি প্রতিষ্ঠিত হয়। করসায়ার ডায়নামিক র‍্যাম মডিউল, ইউএসবি ফ্ল্যাশ ড্রাইভ, এটিএক্স পাওয়ার পাওয়ার সাপ্লাই, কম্পিউটার কেস, সিপিইউ এবং মেমোরি কুলিং, সলিড স্টেট ড্রাইভ, গেমিং অডিও, গেমিং পেরিফেরালস তৈরি এবং বিক্রয় করে।

## তথ্যসূত্র

## বহিঃসংযোগ
* Official website
* Corsair SEC Filings

বিষয়শ্রেণী:১৯৯৪-এ প্রতিষ্ঠিত কোম্পানি
বিষয়শ্রেণী:কম্পিউটার পেরিফেরাল কোম্পানি
বিষয়শ্রেণী:কম্পিউটার মেমোরি কোম্পানি
বিষয়শ্রেণী:ন্যাসড্যাকে তালিকাভুক্ত কোম্পানি
বিষয়শ্রেণী:১৯৯৪-এ প্রতিষ্ঠিত কম্পিউটার কোম্পানি
বিষয়শ্রেণী:মার্কিন যুক্তরাষ্ট্রের কম্পিউটার কোম্পানি
বিষয়শ্রেণী:সান ফ্রান্সিসকো উপসাগরীয় অঞ্চল ভিত্তিক প্রযুক্তি কোম্পানি
বিষয়শ্রেণী:ভিডিও গেম হার্ডওয়্যার
ম্যাকডনেল ডগলাস ডিসি-১০

**ম্যাকডনেল ডগলাস ডিসি-১০** হল ম্যাকডনেল ডগলাস কোম্পানি নির্মিত তিন ইঞ্জিন বিশিষ্ট জেট বিমান। এই বিমান মধ্য এবং লম্বা দূরত্বে সর্বোচ্চ ৩৮০ জন যাত্রী পরিবহন করতে সক্ষম। এই বিমানের অনন্য বৈশিষ্ট হল দুটি ইঞ্জিন দুই ডানায় এবং অপর ইঞ্জিনটি এর লেজে সন্নিবিষ্ট। ডিসি-১০ বিমানটি মূলত এর পূর্বসূরী ডিসি-৮ থেকে উন্নয়ন ঘটানো হয়েছে এবং লকহিড মার্টিন এল-১০১১ ট্রাইস্টারের সাথে একই বাজারে প্রতিযোগিতার উদ্দেশে এর উদ্ভব ঘটানো হয়েছে যা ডিসি-১০ এর মত একই ধরনের নকশায় তৈরী।

৩৮৬ টি বিমান ক্রেতাদের কাছে সরবরাহ করার পর ১৯৮৯ সালে এর উৎপাদন বন্ধ করে দেওয়া হয়। এই ৩৮৬ টি সরবরাহকৃত বিমানের মধ্যে ষাটটি বিমান আকাশে জ্বালানী সরবরাহের কাজে বিশেষ ভাবে নকশা করে ইউনাইটেড স্টেটস এয়ার ফোর্সের কাছে সরবরাহ করা হয়। ডিসি-১০ বিমান ফিডএক্স এক্সপ্রেস তাদের বিমান বহরে সর্বোচ্চ সংখ্যায় ব্যবহার করে আসছ।

## তথ্যসূত্র

## বহিঃসংযোগ
* DC-10 page on Boeing.com
* DC-10 history on Boeing.com
* DC-10 & MD-10 page on Airliners.net
* DC-10.net web site
* Early DC-10 concept

বিষয়শ্রেণী:বিমান
বিষয়শ্রেণী:বিমান বাংলাদেশ এয়ারলাইন্স
বিষয়শ্রেণী:ম্যাকডনেল ডগলাস বিমান
বিষয়শ্রেণী:বাংলাদেশে বিমান পরিবহন
বিষয়শ্রেণী:নিচু পাখার বিমান
আইসিসি বিশ্ব টেস্ট চ্যাম্পিয়নশিপ

**আইসিসি বিশ্ব টেস্ট চ্যাম্পিয়নশিপ** () বা সংক্ষেপে **ICC WTC** আন্তর্জাতিক ক্রিকেট কাউন্সিলের অধীনে পরিচালিত টেস্ট ক্রিকেটভূক্ত দেশগুলোর প্রধান প্রতিযোগিতা। এটি ২০১৯ সালে প্রথমবারের মতো অনুষ্ঠিত হয়। এই প্রতিযোগিতার বিজয়ী দল টেস্ট মেস জেতে যা আগে টেস্ট চ্যাম্পিয়নশিপ বিজয়ীরা পেত। দক্ষিণ আফ্রিকা হল বর্তমান শিরোপাধারী, যারা লর্ডসে ২০২৫ সালের ফাইনালে অস্ট্রেলিয়াকে পরাজিত করেছে।

## ইতিহাস
বেশ কিছু বছর ধরে ক্রিকেট বিশ্বকাপ, আইসিসি চ্যাম্পিয়ন্স ট্রফি, আইসিসি বিশ্ব টুয়েন্টি২০ এবং আইসিসি আন্তঃমহাদেশীয় কাপের আদলে আন্তর্জাতিক ক্রিকেট কাউন্সিল টেস্ট চ্যাম্পিয়নশিপ প্রতিযোগিতা আয়োজন করার চিন্তা করছিল।

আইসিসি প্রধান নির্বাহী হারুন লরগাত প্রতি চার বছর পর পর সেরা ৪টি ক্রিকেট দলকে নিয়ে সেমি-ফাইনাল এবং ফাইনাল খেলা আয়োজনের প্রস্তাবনা দিয়েছেন। খেলাধূলার সময়সীমা সবচেয়ে বড় আকারের হওয়ায় এ ধরনের ব্যবস্থা রাখা হয়। ২০১৩ সালে এই প্রতিযোগিতাটি ইংল্যান্ডে প্রথমবারের মতো অনুষ্ঠিত হবার কথা ছিল। কিন্তু খেলা সম্প্রচারকারী অংশীদার - ইএসপিএন স্টার স্পোর্টস কর্তৃপক্ষের সহযোগিতা না পাবার ফলে তা বিলম্বিত হয়। মূলতঃ চ্যাম্পিয়ন্স ট্রফিতে অধিকতর মুনাফা অর্জনই এর প্রধান কারণ। অবশেষে আইসিসি ঘোষণা করে যে উদ্বোধনী আসরটি ২০১৭ সালে ইংল্যান্ডে অনুষ্ঠিত হবে।

পরবর্তীকালে এই প্রতিযোগিতাটি ২০১৯ সালে অনুষ্ঠিত হয় ও ২০১৭ সালে চ্যাম্পিয়ন্স ট্রফি অনুষ্ঠিত হয়। ২০১৯ থেকে ২০২১ পর্যন্ত প্রথম আসর বসেছিল। প্রতিটি টেস্ট সিরিজকে লিগ ম্যাচ হিসেবে ধরে পয়েন্ট প্রদান করা হত। লিগ টেবিলে প্রথম ও দ্বিতীয় স্থানাধিকারী দল ভারত ও নিউজিল্যান্ড ফাইনাল ম্যাচে অংশ নেয়। ফাইনালে নিউজিল্যান্ড, ভারতকে হারিয়ে প্রথমবারের জন্য চ্যাম্পিয়ন হয়।

## ফলাফল

## দলগুলির পারফরম্যান্স

## রেকর্ডসমূহ

### ব্যাটিং রেকর্ড

### বোলিং রেকর্ড

## আরো দেখুন
* আইসিসি ক্রিকেট বিশ্বকাপ
* আইসিসি পুরুষ টি২০ বিশ্বকাপ
* আইসিসি চ্যাম্পিয়ন্স ট্রফি
* ২০০৫ আইসিসি সুপার সিরিজ
* এশিয়ান টেস্ট চ্যাম্পিয়নশিপ
* আইসিসি পুরুষ টেস্ট দলের র‍্যাঙ্কিং

## তথ্যসূত্র


বিষয়শ্রেণী:বিশ্ব চ্যাম্পিয়নশিপ
বিষয়শ্রেণী:আন্তর্জাতিক ক্রিকেট কাউন্সিলের ঘটনা
বিষয়শ্রেণী:টেস্ট ক্রিকেট প্রতিযোগিতা